b'\n_START_ARTICLE_\nFi\xc5\xbeol\n_START_SECTION_\nPrehranska vrednost\n_START_PARAGRAPH_\nFi\xc5\xbeol je danes nenadomestljiva skupina zelenjave. Med povrtninami ima suho fi\xc5\xbeolovo zrnje visoko energijsko vrednost, saj 100 g vsebuje 335 kalorij. To vrednost predstavljajo ogljikovi hidrati, ki zavzemajo 55 odstotkov od vseh sestavin v zrnu. Lupina suhega zrna je celulozna in te\xc5\xbeje prebavljiva. Z rednim u\xc5\xbeivanjem fi\xc5\xbeolovih jedi telo bogatimo s fosforjem, magnezijem, kalcijem, \xc5\xbeelezom in kalijem. Ker vsebuje fi\xc5\xbeol malo natrija in veliko kalija, u\xc4\x8dinkuje diureti\xc4\x8dno. Vsebuje tudi vitamine iz B skupine, karotin in vitamin C ter vitamin D.'